b'\n_START_ARTICLE_\nBosanski lonec\n_START_PARAGRAPH_\nBosanski lonec (izvirno ime bosanski lonac) je specialiteta bosanske kuhinje._NEWLINE_Priljubljen je v Bosni, vendar si je utrl pot tudi v druge de\xc5\xbeele. Obstaja ve\xc4\x8d receptov za bosanski lonec, vendar so vedno v njem meso, zelenjava in za\xc4\x8dimbe. \xc5\xbde pred ve\xc4\x8d stoletji je bil pogosto na mizah bogatih in revnih, z razliko, da so bogati dodali ve\xc4\x8d mesa, revni pa ve\xc4\x8d zelenjave._NEWLINE_Standardne sestavine so: goveje meso, jagnjetina, zelje, krompir, paradi\xc5\xbenik, korenje, peter\xc5\xa1ilj, \xc4\x8desen in zrna popra (cela, ne zmleta)._NEWLINE_Originalno se je jed kuhala v lon\xc4\x8denem loncu na odprtem ognju. Bosanski lonec se praviloma postre\xc5\xbee na mizi v loncu, v katerem se je kuhal in si gostje sami postre\xc5\xbeejo ali pa postre\xc5\xbee kuhar.'